Πανελλήνιο πρωτάθλημα στίβου ανδρών 1932

Το Πανελλήνιο πρωτάθλημα στίβου ανδρών 1932 διεξήχθη στην Αθήνα, στο Παναθηναϊκό Στάδιο, στις 17 και 18 Σεπτεμβρίου και αποτέλεσε το βασικό κριτήριο συγκρότησης της εθνικής ομάδας στίβου για τους Γ΄ Βαλκανικούς Αγώνες Στίβου που διεξήχθησαν πάλι στο Παναθηναϊκό Στάδιο, στις αρχές Οκτωβρίου. Πρωταθλητής σύλλογος αναδείχθηκε για πρώτη φορά ο Α.Ο. Παλαιού Φαλήρου, σύμφωνα με το σύστημα βαθμολογίας 3-2-1 για τους τρεις πρώτους νικητές κάθε αγωνίσματος. Μάλιστα πέτυχε το "νταμπλ" , αφού κατέκτησε και το γυναικείο πρωτάθλημα, κάτι που δεν είχε συμβεί ξανά. Ξεχωριστά διεξήχθησαν το πρωτάθλημα μαραθωνίου, στις 20 Νοεμβρίου και τα πρωταθλήματα σκυταλοδρομιών, λιθοβολίας και δεκάθλου, που έγιναν το Δεκέμβριο και δεν μέτρησαν στη βαθμολογία.

 Όπως είχε καθιερωθεί τα προηγούμενα χρόνια, πριν από το πανελλήνιο πρωτάθλημα διεξήχθησαν τα τοπικά πρωταθλήματα, τα οποία αυτή τη χρονιά δεν ήταν δύο (Βόρειο και Νότιο) αλλά περισσότερα: Αττικοβοιωτίας στην Αθήνα με διοργανωτή τον Πανιώνιο, Μακεδονίας στη Θεσσαλονίκη με διοργανωτή τον Ηρακλή, Θεσσαλίας στο Βόλο με διοργανωτή τον ΓΣ Βόλου, Αν. Μακεδονίας-Θράκης στην Ξάνθη με διοργανωτή τον τοπικό Ορφέα, Λέσβου (Παλλεσβιακός), Σάμου (Πανσαμιακός) και Χίου (Παγχιακός), τα οποία έγιναν ως τις 14 Σεπτεμβρίου. Στο πανελλήνιο πρωτάθλημα προκρίθηκαν να μετάσχουν οι έξι πρώτοι σε κάθε αγώνισμα του πρωταθλήματος Αττικοβοιωτίας, οι τρεις πρώτοι κάθε άλλης περιφέρειας καθώς και μεμονωμένοι πρωταθλητές άλλων περιοχών: Πάτρας, Κρήτης, Κύπρου, Αλεξάνδρειας κλπ. Στα τοπικά πρωταθλήματα πολυνίκεις αναδείχθηκαν: στην Αττική ο Εθνικός Γ.Σ., στη Θεσσαλονίκη ο Ηρακλής, στην Αν. Μακεδονία-Θράκη οι Φίλιπποι Καβάλας και στο Βόλο ο τοπικός Γυμναστικός Σύλλογος. Παρακάτω παρατίθενται όσες διαθέσιμες πληροφορίες υπάρχουν για τους συλλόγους που μετείχαν και την κατάταξη. Για άλλη μια χρονιά δεν διεξήχθη ο μαραθώνιος, ο οποίος διεξήχθη μεμονωμένα στις 20 Νοεμβρίου σε μια νέα διαδρομή: Στάδιο-Όλγας-Συγγρού-Ποσειδώνος-Βούλα και επιστροφή. Για την επιλογή των μαραθωνοδρόμων που θα μετείχαν στο βαλκανικό πρωτάθλημα, την τελευταία ημέρα των πανελλήνιων αγώνων διεξήχθη αγώνας πρόκρισης 30.000μ, με εκκίνηση και τερματισμό το Στάδιο. Επίσης, ενώ διεξήχθησαν οι σκυταλοδρομίες 4Χ100 και 4Χ400, το Δεκέμβριο οργανώθηκε ξεχωριστό πρωτάθλημα με διάφορες άλλες σκυταλοδρομίες που έγινε μαζί με το πρωτάθλημα λιθοβολίας και δεκάθλου. Τα αγωνίσματα αυτά δεν μέτρησαν στην βαθμολογία των αγώνων, στους οποίους εφαρμόστηκε το βαθμολογικό σύστημα 3-2-1 για τους τρεις πρώτους κάθε αγωνίσματος, για την ανάδειξη του πρωταθλητή συλλόγου. Τον τίτλο κατέκτησε για πρώτη φορά ο Α.Ο. Παλαιού Φαλήρου. Στα αξιοσημείωτα ήταν η κατάρριψη του πανελληνίου ρεκόρ στο άλμα εις μήκος από τον Κύπριο Ανδρέα Παπαμιχαήλ με 7,02, που ήταν ο πρώτος Έλληνας που ξεπέρασε τα επτά μέτρα. Επίσης, η καλή εμφάνιση πολλών αθλητών από την επαρχία. Από πλευράς προσέλευσης θεατών δεν υπήρξε μεγάλο ενδιαφέρον. Το Σάββατο γέμισε η μία κερκίδα ενώ την Κυριακή υπήρχαν περισσότεροι θεατές. Σημειώσεις: *Βαθμολογήθηκαν με 3-2-1 οι τρεις πρώτοι. Το Σαββατοκύριακο 10-11 Δεκεμβρίου 1932 ο ΣΕΓΑΣ διοργάνωσε το πανελλήνιο πρωτάθλημα σκυταλοδρομιών, δεκάθλου και λιθοβολίας στο Παναθηναϊκό Στάδιο. Την πρώτη ημέρα έγιναν τρεις σκυταλοδρομίες και τα πέντε αγωνίσματα δεκάθλου και τη δεύτερη τρεις ακόμα σκυταλοδρομίες, η λιθοβολία και τα υπόλοιπα πέντε αγωνίσματα του δέκαθλου. Δήλωσαν συμμετοχή 15 σωματεία: 13 του κέντρου, ο Παγχιακός και οι Φίλιπποι Καβάλας αλλά μετείχαν λιγότερα. Σκυταλοδρομίες: Το ξεχωριστό πρωτάθλημα σκυταλοδρομιών είχε ξεκινήσει το 1930, διότι οι σκυταλοδρομίες -όπως η λιθοβολία και το πένταθλο- είχαν αφαιρεθεί από τα πανελλήνια πρωταθλήματα του 1930 και του 1931. Στους πανελλήνιους του 1932 οι δύο βασικές σκυταλοδρομίες συμπεριλήφθηκαν. Όμως, διοργανώθηκε και ξεχωριστό πρωτάθλημα που περιλάμβανε έξι συνολικά σκυταλοδρομίες, χωρίς τα αποτελέσματα να συμπεριληφθούν στη βαθμολογία του πανελλήνιου πρωταθλήματος. Μετείχαν μόνο αθηναϊκά σωματεία, περίπου δέκα. Στα αξιοσημείωτα είναι πως οι ιστορικοί σύλλογοι Πανελλήνιος και Εθνικός Γ.Σ. εκτέθηκαν. Ο μεν πρώτος γελοιοποιήθηκε, διότι αδυνατώντας να κατεβάσει πλήρεις ομάδες, επιστράτευσε παλαίμαχους ή αθλητές άλλων αγωνισμάτων, όπως το μαραθωνοδρόμο Τρικάλη. Στον δε Εθνικό κάποιοι αθλητές δεν αγωνίστηκαν αντιπολιτευόμενοι το Δ.Σ. και το νέο προπονητή της ομάδας. Παρότρυναν και άλλους να αποχωρήσουν, αφήνοντας το σύλλογο εκτεθειμένο. Πολυνίκης σκυταλοδρομιών αναδείχθηκε ο Παναθηναϊκός με 4 νίκες στα 6 αγωνίσματα.Λιθοβολία: Δεν είναι γνωστές πολλές λεπτομέρειες. Νικητής αναδείχθηκε ο παλαίμαχος Στυλ. Μπεναρδής του Αμαρουσίου. Εκτός από τους αθλητές που πήραν τα άλλα δύο μετάλλια, είχαν δηλώσει συμμετοχή αθλητές του Παναθηναϊκού και οι Λεωτσάκος, Μικρογιάννης του Ηρακλή Κοκκινιάς.Δέκαθλο: Ήταν το πρώτο πανελλήνιο πρωτάθλημα δεκάθλου, μιας και παλιότερα το σύνθετο αγώνισμα που γινόταν ήταν το πένταθλο. Άλλωστε η μη διεξαγωγή δεκάθλου στην Ελλάδα, υπήρξε η αιτία που ο ΣΕΓΑΣ δεν δέχτηκε την ένταξή του στο πρόγραμμα των βαλκανικών αγώνων. Περιλάμβανε τα γνωστά αγωνίσματα: 100, 400, 1500, 110 εμπ, ύψος, μήκος, επί κοντώ, δίσκος, σφαίρα, ακόντιο. Συμμετείχαν έξι αθλητές, από τους οποίους οι πέντε συνέχισαν ως το τελευταίο αγώνισμα, ενώ ο Μπεναρδής αποχώρησε μετά το τρίτο. Ο νικητής Χ. Πατεράκης του Πανελληνίου κατέγραψε το πρώτο πανελλήνιο ρεκόρ στο αγώνισμα με 5.684,875 βαθμούς. Συμμετείχαν ή είχαν δηλώσει συμμετοχή και οι σύλλογοι:Πανιώνιος Γ.Σ. Αθηναϊκός Α.Σ. ΑΕ Παγκρατίου Αιολικός Τζιτζιφιών Ηρακλής Κοκκινιάς Φίλιπποι Καβάλας "Η ιστορία των Πανελληνίων Αγώνων", Αθλητική Ηχώ, 16/6/1949. "Η ιστορία των Πανελληνίων Αγώνων", Αθλητική Ηχώ, 18/6/1949. "Η ιστορία των Πανελληνίων Αγώνων", Αθλητική Ηχώ, 20/6/1949. "Η ιστορία των Πανελληνίων Αγώνων", Αθλητική Ηχώ, 23/6/1949. "Αθλητικός Τύπος", 19/9/1932 (ψηφιακή σελ. 379 κ.επ. Αρχειοθετήθηκε 2015-09-28 στο Wayback Machine. "Μακεδονία", 18/9/1932. "Μακεδονία", 19/9/1932. "Μακεδονία", 23/11/1932. "Μακεδονία", 13/12/1932. Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 191-192.